
periòdic de comunicació popular 


EN MOVIMENT 

La negativa de PP, PSC i CIU de debatre al Parla¬ 
ment la iniciativa legislativa popular contra els 
transgènics ha generat la reactivació de les 
mobilitzacions arreu de Catalunya. 

Pàgina 8 

Recursos insuficients 
per a la inserció laboral 

Cua a primera hora del matí davant l’Oficina de Treball de la Generalitat a la plaça de la Farga, que restarà tancada a partir del 6 de juliol. ALBERT GARCIA 


En temps de crisi econòmica, l’atur 
és un fet especialment greu, que afec¬ 
ta un nombre creixent de persones. A 
més, 18.000 persones estan amenaça¬ 
des per nous expedients de regulació 
i 104.000 deixaran de cobrar les pres¬ 
tacions abans de final d’any. Malaura¬ 
dament, les mesures institucionals 
no avançen al mateix ritme. 


Sants, Badal, Hostafrancs i la Bor- 
deta són un bon exemple del que 
estem dient. Malgrat que hi ha 
11.178 persones inscrites com a de¬ 
mandants d’ocupació a l’Oficina de 
Treball de la Generalitat (OTG) de 
la plaça de la Farga (4.000 més que 
el febrer del 2008), el barri gairebé 
no disposa de recursos per a la for¬ 


mació ocupacional i la inserció la¬ 
boral. Tampoc està previst que des 
de les Administracions se’n creein 
de nous; fins i tot es produeix el 
tancament d’alguns dels serveis que 
sí que tenim, com ara l’OTG. 

Aquestes han estat algunes de les 
principals conclusions extretes des 
de l’Espai d’Acollida i Orientació 


del Centre Social de Sants, després 
de cinc mesos de funcionament. Es 
tracta d’un espai impulsat des del 
teixit associatiu per intentar donar 
resposta a la situació de crisi que vi¬ 
vim, oferint recursos per conèixer 
els nostres barris alhora que vol cre¬ 
ar xarxa entre les persones i les en¬ 
titats. PÀGINA 3 


Assumpta 
Albà Ricart 



Entrevista a aquesta participant 
dels moviment veïnals dels anys 
seixanta. Pàgina 12 


Opinió_ 

Periodisme 

sensacionalista 

PÀGINA 2 

Els estereotips sovint bufetegen la infor¬ 
mació dels mitjans de comunicació. Al 
Línia Sants del juny vam poder veure’n 
un exemple: el que pretenia ser un arti¬ 
cle seriós sobre l’ús de la plaça Herenni 
va acabar sent pur sensacionalisme. 

Cultura 

La UE de Sants 
puja a Primera 
Catalana 

PÀGINA io 

L’ascens a Primera Divisió Catalana de 
la UE de Sants ha omplert l’equip d’a¬ 
legria i il·lusió. Ara, però, s’enfronten a 
la incògnita d’on ubicaran els seus en¬ 
trenaments abans de traslladar-se al 
camp del carrer Energia. 


Arreu_ 

La lliga dels 
presidents 

PÀGINA 11 

Ens fem ressò del reportatge del darrer 
número de la revista Carrer, on es glo¬ 
sa qui forma part del grup de 16 presi¬ 
dents d’entitats barcelonines que es 
caracteritzen pel seu elitisme. 



A cada passa 


PÀGINES CENTRALS 

El grup de hip-hop At Versaris presenta un nou CD. Amb 
aquest perden la frescor del seu debut però, a la vegada, 
arrodoneixen les idees que s’intuïen però que mancaven. 


I 



M^MirUAlU 



Manituana 


PÀGINES CENTRALS 

Aquest mes us presentem la ressenya d’una novel·la èpica 
sobre el naixement i l’extermini d’una nació. 

Opinions 


Editorials 


Més llenya 
al foc 


Les festes de foc són 
intrínsecament rebels. 
Davant l’ofensiva que 
pot suposar l’aplicació 
de la Directiva a les 
nostres terres, la gran 
festa que hem viscut 
aquest Sant Joan mostra 
que perdurarà. 


S i diem que el foc és un ele¬ 
ment primordial a la cultura 
popular dels Països Catalans 
estarem dient una evidència: 
els correfocs, els castells de foc, la Pa¬ 
tum de Berga, l’Aquelarre de Cerve¬ 
ra, les Falles de València, etc. així ho 
demostren. D’aquí a un any, però, 
veurem com afectarà la nova Directi¬ 
va europea del foc totes aquestes fes¬ 
tes i aquests elements tradicionals de 
la nostra cultura. La Directiva pretén, 
entre d’altres, establir unes mesures 
de seguretat que impedirien que es 
ogués guadir de moltes festes que se 
celebren arreu i, per exemple, els 
correfocs només es podrien dur a ter¬ 
me en grans avingudes i no en places 
i carrers com fins ara (això si són co¬ 
lles adultes, les infantils hauran de 
desaparèixer). El fet de voler interve¬ 
nir en la cultura popular a través d’ar¬ 


guments com la seguretat física no 
hauria de distreure l’atenció de la 
gent. Seguretat sí, però qui pot asse¬ 
gurar millor un correfoc: un diable o 
un tècnic que no ha cremat en la se¬ 
va vida? Ara, qui té la darrera paraula 
són els estats membres de la Unió 
Europea, que han d’adaptar les seves 
lleis per tal que s’adequïn a la Direc¬ 
tiva. I ara ve quan nosaltres hem de 
confiar en els estats espanyol i fran¬ 
cès perquè s’esforcin a conservar la 
nostra cultura i les nostres festes da¬ 
vant Europa. Almenys, però, sabem 
que milers de persones i centenars 
de colles van sortir al carrer per ex¬ 
pressar la seva preocupació i les se¬ 
ves propostes. I tantes persones no 
poden estar equivocades. 


Conductes 

inquietants 


L’Administració respon 
a la crisi tancant 
l’Oficina de Treball de 
la Farga, no sigui el cas 
que a la gent ara li 
doni per buscar feina o 
vulgui aprofitar per 
voler accedir a la for¬ 
mació ocupacional. 



Opinió 

Estereotips 

perillosos 

Laia Sànchez Amat 

El Línia Sants del 10 de juny obria l’e¬ 
dició amb una notícia en portada alar¬ 
mant: «Conflicte entre paios i gitanos 
al voltant de la plaça Herenni». Os¬ 
tres, un «conflicte» al cor d’Hosta- 
francs i no n’havia sentit ni mitja pa¬ 
raula! Ràpidament, obro el diari per 
la pàgina tres i, àvida, llegeixo un al¬ 
tre titular: «Aflora el conflicte entre 
els veïns de la plaça Herenni i els seus 
usuaris gitanos». Això és molt seriós! 

Amb aquests titulars em vaig fer la 
següent composició de lloc: d’una 
banda, que hi ha dues ètnies enfron¬ 
tades, ben separades i ben diferencia¬ 
des: els paios i els gitanos. De l’altra, 
que aquest conflicte, tal com sugge¬ 


reix el verb «aflorar», ja fa temps que 
existeix i que ara ha s’ha fet visible. I, 
per últim, que hi ha dues categories: 
els veïns que viuen a l’entorn de la 
plaça i els usuaris que la utilitzen com 
a espai d’oci. I resulta, fent un sil·lo¬ 
gisme ben ràpid i fàcil, que els veïns 
són paios i que els usuaris conflictius 
són gitanos. 

El cert és que, llegint la notícia, 
part de la sensació que hi ha una es¬ 
cletxa oberta entre ètnies desapareix. 
Aclareix que els gitanos són veïns que 
viuen a prop de la plaça i parla del 
procés participatiu de reforma de 
l’espai on s’hi han expressat queixes 
contra els sorolls i contra els caló amb 
comentaris racistes. Així doncs, entre 
tant de sensacionalisme es pot ende¬ 
vinar quin és el conflicte real: el de 
qualsevol plaça del món que serveix 
com a punt de trobada. Sorolls fins 
entrada la nit, jocs de pilota, concen¬ 
tracions de gent... Quina és la nove¬ 


tat? Doncs que el procés participatiu 
ha permès visibilitzar l’opinió de les 
persones que volen cementiris en lloc 
de places i que creuen que el proble¬ 
ma del soroll prové només dels gita¬ 
nos que omplen de vida aquell espai. 
El que trobo inadmissible és que una 


publicació tracti aquesta situació amb 
tan poca responsabilitat, emprant un 
discurs d’enfrontament i perpetuant 
l’estigmatització del poble romaní. 
Només calen dos titulars com aquests 
per tirar a terra la feina feta per des¬ 
truir estereotips i tòpics. 


Salt de plens 

Vicente 

Ferrer, 

català 

universal? 


Quel Ness 

Ho he de reconèixer: amb els sants 
no puc! Dec ser mala persona perquè 
la mort de Vicenç Ferrer m’ha deixat 
absolutament indiferent. Em va afec¬ 
tar molt més la mort per atac de cor 
d’un pobre desgraciat d’origen mar¬ 
roquí a la presó de Quatre Camins, 
que estava acusat d’haver violat algu¬ 
nes dones i que ell jurava i perjurava 
que era innocent. Vaig veure un re¬ 
portatge al «Trenta minuts», en el 
qual es posava en dubte la seva cul¬ 
pabilitat, que em va colpir. I si ho era, 


d’innocent? No seria ni el primer ni 
l’últim cas. Però va morir allà dins i 
tal dia farà un any. 

No fa gaire, caminat per l’esquerra 
de l’Eixample, vaig passar per davant 
d’un baixos en els quals hi havia un 
rètol ben gros que deia «Fundación 
Vicente Ferrer». Em va estranyar que 
no fos en català. De fet, jo em pensa¬ 
va que l’home era valencià, per allò 
de Vicent Ferrer, aquell frare domini¬ 
cà del compromís de Casp que va fer 
furor al principi del segle XV, amb la 
seva oratòria inflamada plena d’ono¬ 
matopeies i que hauria fet les delícies 
dels apòstols del Nou Periodisme 
(Tom Wolf i companyia). 

Però no, resulta que era d’aquí i 
que fins i tot va fer la guerra al costat 
de la República. Després es va fer re¬ 
ligiós, jesuïta per més senyes, fins 
que va veure la llum (perdoneu la 
metàfora) i se’n va anar a l’índia. Diu 
en una entrevista en el web de la fun¬ 


dació -íntegrament en espanyol-, 
amb aquell parlar de sant que mai 
cap exreligiós no es pot treure de so¬ 
bre, que el 50% del sentit de la vida 
ha de ser arreglar les coses mal fetes 
que hi ha al món -en cap moment 
no diu perquè estan mal fetes, ni de 
qui és la culpa. Del dimoni, del capi¬ 
talisme, de l’Esperit Sant? Em quedo 
amb ganes de saber-ho. Tampoc no 
diu res del 50% restant. A tall d’anèc¬ 
dota, el vídeo finalitza amb una imat¬ 
ge d’ell, la dona i l’inefable Fernàn- 
dez de la Vega, amb una bandera es¬ 
panyola en un pal darrere del grup. 
S’ha de dir que el 50% primer, ell el 
va complir amb escreix. Pel que es 
diu, va fer una gran obra i la mostra 
n’han estat els impressionats fune¬ 
rals. Però i el 50% restant? Bé, doncs, 
es va casar amb una periodista angle¬ 
sa, va tenir un fill de nom Moncho i 
que no parla un borrall de català, i 
fins aquí arribo. 


Ara bé, com que sóc malpensat de 
mena, crec que ja sé per què va pas¬ 
sar olímpicament d’anar de català. 
Com que ho era, de català, tot i ama¬ 
gar-ho, devia pensar que l’Estat es¬ 
panyol té molts calés i Catalunya 
pocs, i que els pocs que té se’ls mal¬ 
gasta en vi i homes. I a més, als espa¬ 
nyols això de donar pasta als catalans 
no els agrada gaire. Això ho sap to¬ 
thom. Per tant, res de Vicenç ni senti¬ 
mentalismes petitburgesos, tirem pel 
dret i a cobrar de valent. Això sí, per 
abocar-los als més pobres i necessi¬ 
tats. Doncs molt bé, Vicente, ho has 
fet molt bé! I, si a sobre has assegurat 
el futur de fill i dona, pots descansar 
tranquil. Has complert al 100%. El 
que no acabo d’entendre és aquesta 
mania d’insistir que era català i de dir- 
li Vicenç-, sort que els espanyols no ho 
sentiran gaire això, perquè si no la 
mamella, solidària això sí, potser 
deixaria de rajar. 


E n un any i mig hi ha hagut un 
augment de 4.000 persones 
inscrites a l’Oficina de Treball 
de la Generalitat de la Farga i 
la resposta de l’Administració és tan- 
car-la, sense que s’hagi anunciat una 
reubicació del servei. La situació pre¬ 
cària d’aquests tipus de serveis s’agu¬ 
ditza en un moment en què, precisa¬ 
ment, caldria posar més mitjans per 
orientar les persones que es queden a 
l’atur i per impulsar la formació ocu- 
pacional. I en comptes d’això, es reta¬ 
llen més aquests recursos. Per sort, 
davant d’aquest buit institucional, el 
barri respon a aquestes mancances 
amb mitjans propis. Des del Centre 
Social i l’Assemblea de Barri es conti¬ 
nuen ideant maneres de suplir les 
mancances que hi ha, coordinant el 
Punt d’Informació Laboral i l’Espai 
d’Acollida i Orientació. 



Olmos, 

dimissió! 


Jordina 

Recapitulem: el 18 de març, com a 
mínim 180 persones són agredides 
i ferides pels Mossos d’Esquadra. El 
31 de març, Rafael Olmos és cessat 
com a director general de la policia 
per aquests fets. I el 8 de maig, es 
publica al DOGC el nomenament 
de Rafael Olmos com assessor del 
conseller d’Interior en projectes 
transversals. Patètic. 

Sant Mateu 


Xavi Ortega Tutusaus 

El principi de Sant Mateu és una te¬ 
oria que reflecteix clarament que 
qui és privilegiat pot gaudir d’enca¬ 
ra més privilegis, i això s’ha vist 
confirmat de la manera més irònica 
i flagrant amb la resposta parlamen¬ 
tària a la iniciativa legislativa popu¬ 
lar (ILP) contra els transgènics. 

Com a asimetria d’oportunitats 
de participació en la informació, el 
principi de Sant Mateu es produeix 
en aquest sistema oficialment ano¬ 
menat «democràtic». No només 
succeeix que els polítics afirmen 
defensar la veu del poble, sinó que 
per donar suport a aquest supòsit 
elaboren un mecanisme legal que 
aparentment permet encara més la 
participació: la presentació d’una 
iniciativa legislativa popular. Doncs 
no només han marcat les regles del 
joc, sinó que després que 106.000 
persones hi participessin, unilate¬ 
ralment han decidit donar-lo per 
finalitzat. 

Envia'ns el teu escrit a 
laburxa@barrisants.org 
o a Can Vies 
(Jocs Florals, 42. BCN 08014). 

Barris sense recursos 
per a la inserció laboral 



Els experts assenyalen que la formació ocupacional és un recurs molt important a l’hora de trobar feina. ARXIU 


Sants, Badal, Hostafrancs i la 
Bordeta, amb una població 
d'uns 100.000 habitants, gai¬ 
rebé no disposen de serveis 
per a l'orientació i la inserció 
laboral, recursos especialment 
necessaris en temps de crisi 
econòmica i de forts aug¬ 
ments de les persones a l'atur. 

Ester Rams 

Sants 


Aquesta ha estat una de les conclusions 
extretes des de l’Espai d’Acollida i 
Orientació del Centre Social de Sants, 
després de cinc mesos de treball. Les 
persones que l’han impulsat desta¬ 
quen que els mecanismes institucio¬ 
nals, a més de ser molt pocs -els recur¬ 
sos de Barcelona Activa no estan des¬ 
centralitzats i al barri només hi ha 
l’Oficina de Treball de la Generalitat 
(OTG) i el Punt Jove de la Casa del Mig, 
especialment adreçat a aquest col·lec¬ 
tiu-, estan absolutament saturats, no 
poden donar resposta a les demandes 
que reben i sovint «maregen les perso¬ 
nes que s’hi adrecen, sense donar-los 
respostes clares». 

D’altra banda, només hi ha dos cen¬ 
tres on s’ofereixen cursos gratuïts de 
formació ocupacional, amb convenis 
amb la Generalitat. Un nombre molt 
petit si tenim en compte que parlem 
d’uns barris que acullen una part im¬ 
portant de la població de la ciutat. Tam¬ 
poc disposen d’escola de persones 
adultes, de gran importància per a la 
formació en l’adquisició de competèn¬ 
cies laborals, com ara a través de l’apre¬ 
nentatge de les noves tecnologies. 


I pel que fa a l’oferta de serveis i re¬ 
cursos vinculada al teixit associatiu, 
aquesta tampoc és gaire àmplia i no¬ 
més els ofereixen Càritas (a Sant Me- 
dir), ACCEM (al carrer Gaiarre) i Dóna 
per la Dona (al carrer Béjar). Sí que po¬ 
dem trobar entitats amb una àmplia ex¬ 
periència en l’orientació i la inserció la¬ 
boral al Poble Sec, al Raval i a Ciutat Ve¬ 
lla, però en aquests moments es troben 
desbordades i estan començant a res¬ 
tringir els criteris d’accés: sovint cal 
que les persones que volen ser ateses 
tinguin papers o siguin del barri on 
l’associació té la seu. 

LES PERSONES IMMIGRANTS, LES 
MÉS AFECTADES PER LA CRISI 

Com ja ha recollit la burxa en diverses 
ocasions, el col·lectiu de persones im¬ 
migrades és un dels que està patint 
més durament les conseqüències de 
la crisi. A més, el fet de quedar-se sen¬ 
se feina suposa, a banda de deixar de 
percebre ingressos econòmics, un 
risc important de quedar en la il·lega¬ 
litat, ja que la legislació d’estrangeria 
vincula la situació legal amb el con¬ 
tracte de treball. 

Als barris de Sants, Hostafrancs, la 
Bordeta i Badal hi havia empadrona¬ 
des al gener del 2009 17.533 persones 
estrangeres, les quals representen el 


17,6% del total de la població -al Dis¬ 
tricte el percentatge és de 19,6% i a 
Barcelona, de 18,1%- i aquestes han 
estat les que més s’han adreçat a l’Es¬ 
pai d’Acollida i Orientació, i en espe¬ 
cial les que es troben en situació irre¬ 
gular -un 20% del total de persones 
estrangeres-, ja que la majoria de re¬ 
cursos existents, sobretot els institu¬ 
cionals, no les atenen. 

L’ESPAI D’ACOLLIDA I ORIENTACIÓ 

El passat mes de febrer es va iniciar 
aquest projecte al Centre Social de 
Sants (CSS), que posa a disposició de 
tothom un seguit de serveis i recursos 
adreçats a facilitar el coneixement del 
barri i de la ciutat i a afavorir la inserció 
i la formació ocupacional. També ofe¬ 
reix assessorament legal. 

Des del CSS destaquen que intenten 
oferir una atenció personalitzada i de 
qualitat, escoltant les persones, i que 
mentre assessoren sobre com fer un 
currículum també poden conèixer i in¬ 
tentar donar resposta a altres necessi¬ 
tats. Per tant, aquests mesos de treball 
han estat molt útils per fer un petit 
diagnòstic de les mancances principals, 
que ha servit per definir els serveis que 
aquest espai d’acollida i orientació ha¬ 
via d’oferir. Així, a més de l’atenció per¬ 
sonalitzada, el suport en l’elaboració 


del currículum, la creació d’una base 
de dades de recursos ocupacionals i l’e¬ 
laboració d’una petita guia de recursos 
(empadronament, sanitat, educació, 
lleure, assessorament, etc.), han orga¬ 
nitzat cursos de català, han contactat 
amb una advocada que ofereix assesso¬ 
rament d’estrangeria gratuïtament i 
han posat un ordinador a disposició 
de les persones que ho necessitin, ja 
que als nostres barris gairebé no hi ha 
punts d’accés públic a ordinadors. 

MÉS DE MIG ANY 
D’ASSESSORAMENT LABORAL 

L’Espai d’Acollida i Orientació treballa 
en estreta col·laboració amb el Punt 
d’Informació Laboral, amb seu també 
al CSS i que fa vuit mesos que va co¬ 
mençar a funcionar. En aquest temps 
s’hi ha adreçat una trentena de veïns 
els dilluns a la tarda, principalment 
amb problemes relacionats amb aco¬ 
miadaments, prestacions de materni¬ 
tats i jubilacions, però amb el denomi¬ 
nador comú de l’extensió de la preca- 
rietat laboral i els abusos empresarials 
als centres de treball. 

Els impulsors del projecte n’han 
destacat la important assistència de 
persones nouvingudes, amb proble¬ 
mes de treball sense cotització i aco¬ 
miadaments il·legals. 


Tancament 
de l’OTG 


Ester Rams 

Sants 


El proper 6 de juliol tindrà lloc el 
tancament de l’Oficina de Treball 
de la Generalitat (OTG) que està 
situada la plaça de la Farga, i enca¬ 
ra no es coneix la data de la seva 
reobertura ni el seu futur emplaça¬ 
ment. A partir d’aquesta data, les 
persones interessades a rebre algun 
servei o alguna prestació s’hauran 
de desplaçar fins a l’OTG de l’Esta¬ 
ció del Nord. 

L’OTG de la plaça de la Farga es¬ 
tà destinada a atendre tots els habi¬ 
tants dels districtes postals 08014 i 
08028, i compta amb 17 treballa¬ 
dors. Es tracta d’una xifra força pe¬ 
tita, si tenim en compte que, se¬ 
gons fonts del Departament de Tre¬ 
ball de la Generalitat, en data de 
maig del 2009, hi havia 11.178 per¬ 
sones inscrites com a demandants 
d’ocupació, 528 més que el febrer 
passat i gairebé 4.000 més que el fe¬ 
brer del 2008. Aquest fet podria ser 
una de les causes de la massificació 
que pateix l’OTG de la Farga i del 
mal tracte que es dispensa a molts 
dels seus usuaris. 


CCOO i UGT 
reben milers 
d’euros 
per aprovar 
els ERO 


E. R. 

Sants 


Els grans sindicats tampoc defen¬ 
sen els drets de les persones traba- 
lladores, aturades o pensionistes. 
Segons publica el setmanari Direc¬ 
ta , ells sindicats CGT i COBAS han 
denunciat que CCOO i UGT reben 
milers d’euros cada cop que se sig¬ 
na un expedient de regulació d’o¬ 
cupació (ERO). Aquesta acusació és 
especialment greu en un moment 
en què hi ha 18.000 treballadors i 
treballadores afectats per ERO. 

Els sindicats de base afirmen que 
les gestions de les dues grans orga¬ 
nitzacions sindicals provoquen la 
pèrdua sistemàtica de llocs de tre¬ 
ball i l’empitjorament de les cond- 
cions laborals. Així, les estadísti¬ 
ques posen sobre la taula que a Ca¬ 
talunya un 60% dels i les 
assalariades reben un sou inferior 
als 1.000 euros o que anualment 
les persones que moren al seu lloc 
de treball arriben al miler. 

D’altra banda, des de COBAS 
també alerten del perill que CCOO 
i UGT avalin una reforma de les 
pensions. 


Recursos 



Recursos per a la inserció ocupa¬ 

• Punt d’informació laboral 

inicial 

cional, els drets laborals i l’es¬ 
trangeria del Centre Social de 
Sants: c. Olzinelles, 31, 

Dilluns de 19 a 20 hores. 

• Punt d’informació 

Propers cursos el juliol i el 
setembre. Demaneu informació. 

tel. 93 331 10 07 

d’estrangeria 

Amb una advocada. 

• Projecte Xerrem i projecte 
Parlem de la CAL 

• Espai d’acollida i orientació 

De dilluns a divendres de 10 a 

Cal demanar cita prèvia. 

Català oral en grup o en parelles 
llingüístiques. Demaneu 

14 i de 17 a 21 hores. 

• Cursos de català de nivell 

informació. 

Sants 


APEU DE CARRER 


Mossos 
a les urnes 


M. À. Font 

Normalment els diumenges ronsejo 
al llit, però el passat 7 de juny em 
vaig llevar ben d’hora, vaig agafar el 
passaport i vaig dirigir-me a l’escola 
electoral. Només entrar-hi ja em 
vaig sentir incòmoda: al costat de la 
porta hi havia tres mossos xerrant. 

No en vaig voler fer cas, i com 
que no sabia on em tocava anar em 
vaig deixar ajudar per un noi, que 
després vaig veure que era d’Inicia¬ 
tiva per Catalunya. Vaig preparar el 
sobre, però vaig sortir un moment 
per mirar l’exterior, i em vaig topar 
amb un parell de persones que tam¬ 
bé em van treure conversa: «Que no 
trobes la papereta?». Els mossos, 
gent que em venia a parlar, un d’un 
partit, tot plegat un entorn aliè... No 
sóc gaire assídua a les meses electo¬ 
rals, però la incomprensió va donar 
pas a la indignació quan vaig veure 
que els mossos anaven entrant, mi¬ 
rant els passadissos, les paperetes... 

Quan vaig haver votat vaig deci¬ 
dir comentar-ho a les dues persones 
que m’havien vingut a trobar de ma¬ 
nera desinteressada. «Sabeu si els 
mossos poden estar aquí? No hau¬ 
rien d’estar a fora?». Quan se’ns va 
unir el d’Iniciativa vaig veure que 
aquestes dues persones eren del 
PP! Vaig explicar-ho a la presidenta 
de la meva mesa, i ja tens presiden¬ 
ta i vocals treient el llibre de nor¬ 
mes. I quan ho van trobar, van llegir 
en veu alta: «Las fuerzas de policia 
[...] prestaran al Presidente de la 
Mesa, dentroyfuera de los locales, 
el auxilio que éste requiera». 

Vaig preguntar si algú havia re¬ 
querit la presència dels mossos, i, 
que si no era així, si podien fer-los 
sortir, ja que em semblava intimida- 
tori que fossin allà. La presidenta de 
la meva mesa va anar taula per tau¬ 
la preguntant-ho, i mentre espera¬ 
va, un dels mossos se’m va quedar 
mirant de fit a fit. Encara més intimi¬ 
dació. Quan vaig sortir ja no hi 
eren, però per l’enrenou que va 
despertar la meva observació sem¬ 
blava que demanés quelcom escan¬ 
dalós. Deu ser que ens hem cregut 
el rotllo de la policia amiga? 


El mercat de Sants 
es posa a punt per a 


la renovació 



Imatge de la façana del Mercat de Sants o Mercat Nou, que té una estructura de 1913. AGUS GIRALT 


Després de la visita de Jordi 
Hereu a les obres de l'alta 
velocitat el 2006, la promesa 
de remodelació del mercat 
de Sants comença a prendre 
forma. Està previst que entre 
ell 2 d'octubre i el 12 de 
novembre es dugui a terme 
el trasllat provisional a la 
rambla de Badal entre 
Càceres i Canalejas. 

Martí Gutiérrez Farré 

Sants 


Ara fa 25 anys, en la celebració del 75è 
aniversari del recinte modernista pro¬ 
jectat per l’arquitecte Pere Falqués i 
Urpis, hi va haver un intent de remo¬ 
delació que va ser vetat per una àmplia 
majoria dels comerciants d’aleshores. 

Actualment, i sota una normativa de 
l’Ajuntament, l’Assemblea de Comer¬ 
ciants, que ha aprovat la remodelació 
per més d’un 90%, deixa de tenir po¬ 
der perquè un 30% dels concessionaris 
ha deixat de funcionar, cosa que ha 
provocat la intervenció del consistori. 
Aquest i el tall provocat per les obres 
del tren d’alta velocitat (TAV), amb la 
consegüent pèrdua del 60% de para¬ 
des, sobretot de la part sud, han estat 
els motius per renovar un mercat que 


té una estructura del 1913.1 és que les 
obres del TAV han comportat un des¬ 
cens de públic considerable, sobretot 
de clients provinents de la Bordeta. Al¬ 
guns establiments parlen d’una dava¬ 
llada de vendes d’entre el 20% i el 60%. 

EL MERCAT PROVISIONAL 

Després de desestimar la col·locació de 
les carpes provisionals al carrer Joan 
Güell i de valorar les condicions físi¬ 
ques i la proximitat del barri de la Bor¬ 
deta, la ubicació de la carpa serà a la 


rambla de Badal. Les obres de remode¬ 
lació duraran tres anys i està previst que 
el mercat s’inauguri al final del 2012. 

El nou mercat mantindrà l’estructu¬ 
ra, considerada d’interès històric i ar¬ 
tístic. Es construiran dues plantes de 
pàrquing, una per als clients (100 pla¬ 
ces) i l’altra per als comerciants (càme- 
res, magatzem i càrrega i descàrrega). 
Els accessos al mercat seran adaptats, 
alhora que els carrers Sant Jordi i Sant 
Medir, part est i oest, es transformaran 
en zona de vianants. 


Els comerciants han valorat positi¬ 
vament la transformació de dues terce¬ 
res parts de l’edifici en supermercat i 
la destinació d’un terç per als 40 con¬ 
cessionaris, que hauran d’abonar 
2.400 euros per metre quadrat per po¬ 
der disposar de la concessió de venda 
al detall. Aquest cost elevat provocarà 
que els venedors grans es jubilin i que 
els joves emprenedors es tirin enrere a 
l’hora d’encetar la nova època d’un 
mercat que es veu obligat a adaptar-se 
als nous temps. 


El Firentitats, per fi 
a la carretera de Sants 






tcrnntrt nt >• , 

cnu 



Estand del Centre Social de Sants. CSS 


Jordi Falcó 

Sants 


El dissabte 6 de juny un centenar llarg 
d’entitats i associacions dels barris de 
Sants, Hostafrancs i la Bordeta van ce¬ 
lebrar la tradicional mostra Firenti¬ 
tats, que aquest any també coincidia 
amb el Fes-te al carrer, una trobada de 
cultura popular. 

El Firentitats d’enguany ha servit 
perquè milers de veïns i veïnes hagin 


vist i hagin conegut l’àmplia i variada 
oferta de serveis i activitats de les en¬ 
titats i els col·lectius dels nostres bar¬ 
ris. En aquesta edició n’ha canviat la 
ubicació i el format, uns canvis valor- 
tas molt satisfactòriament pels mem¬ 
bres del teixit associatiu. 

Així, mentre que fins ara s’havia or¬ 
ganitzat cada dos anys i les entitats 
ocupaven estands ubicats a les Cotxe¬ 
res o al parc de l’Espanya Industrial 
durant diversos dies, enguany la mos¬ 


tra s’ha fet amb carpes, i les entitats 
han omplert els carrers de Sants i 
Creu Coberta, des de la plaça de 


Sants fins al carrer Moianès. A més, es 
preveu que la periodicitat de la fira si¬ 
gui anual. 


Fes-te amic o amiga de 

la Burxa* 

Les subscripcions a la burxa acompliran dos 
objectius: fer-la arribar allà on la seva 
distribució no arriba i contribuir 
econòmicament al seu manteniment. 

Es pot fer de diverses maneres: mitjançant 
correu convencional, per domiciliació 
bancària o manualment (pots deixar-bo al 
Terra d’Escudella, c/Premià,20). 

Així que ja saps! 


Nom_ 

Cognoms_ 

Carrer i número_ 

Codi Postal_Població. 

Telèfon_DNI_ 


Vull rebre la burxa a casa □ 


Amic/amiga de 

LA BURXA 

3 euros/mes 

□ 

(36 euros l’any) 


Col·laboració 
anual amb 


Aportacions 
voluntàries a 

LA BURXA 


LA BURXA 

□ 


euros 

5 euros/mes 


(escriure amb 

(60 euros l’any) 


claretat) 


DOMICILIACIÓ BANCÀRIA 


Caixa/Banc 

Nom del titular 

CODI ENTITAT 

□ □□□ 

CODI SUCURSAL 

□ □□□ 

CODI SEGURETAT 

□ □ 

NÚM DE COMPTE 

□□□□□□□□□□ 

Es prega que entregueu fins a nova ordre els rebuts que 
presentarà la burxa 

Data 

Signatura 

La Universitat Lliure 
vol trencar esquemes 



Presentació del Projecte A, a l’edició de l’any passat. UNIVERSITAT LLIURE 


Oriol Rigola 

Sants 


Del 15 de juny al 31 de juliol se cele¬ 
bra la segona edició de la Universitat 
Lliure en diversos espais del barri 
(Can Vies, l’Espai Obert, l’Ateneu Lli¬ 
bertari i el Centre Social de Sants). La 
Universitat Lliure va néixer l’estiu pas¬ 
sat davant la necessitat manifestada 
pels seus organitzadors «de crear es¬ 
pais on produir intercanvis de conei¬ 
xements, consciència crítica i lliure 
pensament». 

Aquesta universitat forma part del 
que s’anomena educació no formal, i, 
segons el manifest de presentació, pre¬ 
tén, «a mode de xarxa educacional, 
augmentar les oportunitats perquè ca¬ 
dascú determini allò que vol aprendre 
o allò que pot ensenyar, d’una manera 
interactiva i no direccional». Així 
doncs, persegueix l’objectiu «de trobar 
noves formes d’aprenentatge, que fo¬ 
mentin la col·laboració, allunyant-se 
de l’adoctrinament i de la mercantilit- 
zació del saber que es produeix en els 
centres d’educació institucional». 


Com cada any, el Casal Independen¬ 
tista de Sants va organitzar la revetlla 
popular de Sant Joan a la plaça Osca. 
Aquesta va consistir en un sopar i en 


Amb aquesta intenció, el 15 de juny 
s’iniciava una nova etapa en la qual 
apareixen, a més dels tallers, les xerra¬ 
des i les activitats que ja existien, els 
grups d’autoaprenentatge pensats per 
donar continuïtat al projecte i que es- 


un posterior correfoc a la plaça Màla¬ 
ga, just devora de Cotxeres, on es va 
dur a terme un concert i una festa fins 
ben entrada la matinada. 


taran dedicats, entre altres temes, al 
disseny, al vídeo i a la crítica dels mit¬ 
jans de comunicació. 

Més informació: 
http://www.unilliure.org 


Bicicletada 
contra els CIE 

Ester Rams 

Zona Franca 


Un any després de l’aprovació de la 
Directiva europea sobre el retorn de 
les persones immigrades -o Directiva 
de la Vergonya-, SOS Racisme va con¬ 
vocar una bicicletada per demanar-ne 
la retirada i denunciar l’existència 
dels centres d’internament per a es¬ 
trangers (CIE). Es tracta d’uns espais 
que vulneren la llibertat de les perso¬ 
nes que hi ha retingudes a l’espera de 
ser expulsades, ja que aquestes no 
han comès cap delicte. A més, no te¬ 
nen normes reguladores, fet que per¬ 
met que es donin vulneracions siste¬ 
màtiques dels drets fonamentals. 

Així, el diumenge 21 de juny un 
grup de ciclistes van anar de la plaça 
Espanya al CIE de la Zona Franca per 
demanar el seu tancament i solidarit¬ 
zar-se amb les persones retingudes. 


Revetlla popular 
a la plaça Osca 



Més de 200 persones van gaudir del sopar a la plaça Osca. EL.3.0RG 


ENLLAÇ A BARRISANTS.ORG 


Cloenda de 
temporada 
dels Divendres 
Faràndula 

Després d’un any del seu inici, el 5 
de juny el cicle d’arts escèniques va 
tancar la temporada, amb l’especta¬ 
cle «Combat poètic per la llibertat», 
evocant el Price dels Poetes (1970). 
Amb la sala del Casinet d’Hostafrancs 
plena, l’espectacle va començar amb 
el documental lr Festival de Poesia 
Popular Catalana, sobre el festival 
del 1970 que es va convertir en un ac¬ 
te d’afirmació de les llibertats i de la 
poesia catalana. Seguidament, els po¬ 
etes Carles Rebassa, Enric Casasses, 
Núria Martínez-Vernis i Francesc Ge- 
lonch van pujar al ring instal·lat al 
mig de la sala. A l’octubre s’iniciarà la 
propera temporada i ja s’està treba¬ 
llant en la programació, que oferirà 
espectacles dels diferents gèneres de 
les arts escèniques. 

Més informació: 
www.divendresfarandula.org 

Tercer mercat 
d’intercanvi 

La plaça de la Farga va acollir el pas¬ 
sat diumenge 14 de juny un impor¬ 
tant nombre de persones que van 
participar en la tercera edició del 
Mercat d’Intercanvi organitzat per la 
Xarxa d’Intercanvi de Sants. 


Més informació: http:7/infer- 
canvis.sants.org/blog 

Desallotgen 
la Sala Bahia 

El 15 de juny una dotació d’unitats 
UPAS de la Guàrdia Urbana va pre¬ 
sentar-se a les 7 del matí a l’antiga 
sala de ball Bahia. El desallotjament 
de les 12 persones que hi vivien es 
va fer sense cap tipus de resistèn¬ 
cia. L’ordre havia estat anunciada 
arran de l’aprovació d’un pla d’o¬ 
bres per part de l’Ajuntament de 
Barcelona, actual propietari de l’e¬ 
difici. Podeu trobar més informació 
a la pàgina 9. 


Nou ateneu 
a les Corts 

L’Ateneu Popular de les Corts ja és 
una realitat. El passat 20 de juny va 
obrir les seves portes en el marc d’u¬ 
na jornada plena d’activitats, que va 
acabar amb un concert de Pepet i Ma¬ 
rieta i dels santsencs Ràbia Positiva. 

Dia 

internacional 
de la 

sordceguesa 

Amb motiu de la celebració d’aques¬ 
ta diada, l’Associació Propersones 
Sordcegues (APOPSECAT), amb seu 
al nostre barri, ha organitzat una set¬ 
mana de portes obertes, del 21 al 27 
de juny, per donar-se a conèixer i rei¬ 
vindicar els drets d’aquest col·lectiu. 

15 anys de 
Festa Major 
Alternativa 

Enguany es farà la 15a edició de la 
Festa Major Alternativa (FMA) i per 
aquest motiu s’hi destaquen algunes 
novetats importants. La festa se cele¬ 
brarà a la plaça Osca i a l’aparcament 
del costat de l’estació d’autobusos de 
l’estació de Sants. Aquest serà un es¬ 
pai provisional, atès que el parc de 
l’Espanya Industrial està en plena re¬ 
forma. El dilluns 24 d’agost es donarà 
el tret de sortida amb un sopar popu¬ 
lar i un pregó a la plaça Osca, on s’o- 
briran les actuacions musicals amb un 
concert de pop i rumba. Dimarts serà 
la nit d’espectacles, i dimecres les ac¬ 
tivitats de matí i tarda finalitzaran amb 
una nit multicultural i de música ne¬ 
gra. Dijous serà un dels dies grans: la 
festa es desplaçarà a l’espai del costat 
de la terminal d’autobusos i els barce¬ 
lonins Dr. Calypso portaran els seus 
ritmes a les Alternatives. Divendres és 
el dia del tradicional cercarrers i de la 
Marató de Rock Santsenc, un concert 
que pretén fer barri, tot ajuntant una 
quinzena de grups santsencs a l’esce¬ 
nari. I dissabte serà el tom de la cul¬ 
tura popular amb el CremaPicaPuja i 
de la Baixada de Carretons. La FMA es 
clourà un concert de rock. 

EL TEU DENTISTA 
DEL BARRI 

Dr, Marçal 
Sola nas i 
Esquerra 

ODONTÒLEG Col. num 2325 

mnu BARCELONA 

mull: mvuIjimtMJcnlislip infipnicd.cs 

SANTS 

Parèntesi 


LLIBRE 

Manituana 


WU MING 
MONDADORI 

Després de gairebé 
un any sentint-ne a 
parlar, arriba l’espe- 
radíssima última no¬ 
vel·la dels autors 
sense rostre i sense 
nom de la insupera¬ 
ble Q. i de la més dis¬ 
creta 54. 

Aquest cop situen 
la història l’any 1775, 
en plena Guerra de la 
Independència dels 
EUA, en una comuni¬ 
tat mestissa d’indis, 
irlandesos i escocesos 
que van conviure 
durant anys sense 
problemes i que his¬ 
tòricament és estu¬ 
diada com un exem¬ 
ple precursor del pri- 

WU MINE 

jt 

MANITUANA 


mer esperit de la 
revolució nord-ameri- 
cana i del gresol de 
cultures d’aquest 
Estat, aleshores en¬ 
cara per néixer. 

Manituana evoca 
el Gran Manitú -gran 
esperit dels indis 
nord-americans. La 
narració explica les 
dues cares de la mo¬ 
neda característiques 
del període: d’una 
banda, ens mostra 
com en els buits que 
deixava la colonitza¬ 
ció naixien i creixien 
experiències de vida 
en comú interessants 
des del punt de vista 
de la justícia social; 
de l’altra, de com les 
tribus que vivien en 
aquelles terres no 
van poder fer front a 
les argúcies imperia¬ 
listes d’anglesos i 
francesos, que lluita¬ 
ven per repartir-se el 
món. 

Elba Mansilla 
La Ciutat Invisible 



MÚSICA 



A cada passa 


AT VERSARIS 
PROPAGANDA PEL FET 

Després del gran disc 
de presentació Va 
amb vosaltres (Propa¬ 
ganda pel fet, 2007) i 
del single solidari 
amb els autobusers 
en lluita La vida són 2 
dies (Propaganda pel 
fet, 2008), el grup de 
hip hop At Versaris 
amb Rodrigo Lavina, 
del barri, i Pau 
Llonch, de Sabadell, 
ataca de nou. 

El canvi de DJ 
(Singu en comptes de 


Bel) no fa davallar la 
qualitat: una gran 

producció, un pèl 
lenta en general, i 
moltes col·labora¬ 
cions de l’escena pro¬ 
metedora del rap 
d’aquí (Miki, Nega, 
Vazili, Mai...) però 
sense grans figures 
que busquin protago- 
nisme fan d’aquest 
un bon treball. Cal 
destacar també dos 
temes musicats pel 
grup de jazz-rock Ass- 
trio. Les lletres tor¬ 
nen a ser cants a la 


revolta i al combat, i 
enfocades a la mili¬ 
tància política, amb 
alguna excepció per a 
la quotidianitat com 
la cançó «La il·lusió 
és el finikitu de les 
ganes» (el millor te¬ 
ma). El canvi de re¬ 
gistre en la veu de 
Rodrigo en diferents 
cançons i la seva rima 
posa aquest MC sant- 
senc a un nivell mai 
no vist (o escoltat) 
fins ara. 

Pau Canela Barrull 


CINE 

Tetro 



FRANCIS 
FORD COPPOLA 

Després d’anys d’i¬ 
nactivitat, Francis 
Ford Coppola ha tor¬ 
nat a posar-se darrere 
d’una camera per ro¬ 
dar en blanc i negre la 
història d’una família 
ambientada a Buenos 
Aires i amb Maribel 
Verdú de protagonis¬ 
ta. Una producció to¬ 
talment atípica i que 
el seu director ha ro¬ 
dat totalment d’es¬ 
quena a la indústria 
de Hollywood gràcies 
als guanys que li pro¬ 
porcionen les seves 
vinyes. El film és molt 
irregular, amb una 
primera mitja hora 
excel·lent que ens 
torna a La llei del car¬ 


rer, però a mesura 
que transcorre l’acció 
el guió es va tornant 
cada vegada menys 
creïble. És indiscuti¬ 
ble que Coppola filma 
de meravella però és 
una llàstima que per a 
la seva tornada al ci¬ 
nema no hagi comptat 
amb una història de 
més entitat. 

De tota manera, i 
tenint en compte 
l’atonia actual de la 
nostra cartellera, 
l’espectador pot ar- 
riscar-se a conèixer 
l’últim film d’un dels 
pocs mestres del cine¬ 
ma que encara conti¬ 
nua viu. 

Lancelot 


BURXANT ELS BYTES 


Twitter i el periodisme ciutadà 


L 


Internet, sens dubte, 
ha democratitzat els 
mitjans de comunica¬ 
ció. A Internet qual¬ 
sevol pot obrir un blog 
i explicar el que vulgui 
des de el seu punt de 
vista. 

Twitter, la plana 
web de la qual parla¬ 
rem aquest mes, no és 
cap maravella tecno¬ 
lògicament parlant. 


Brilla per la seva sim¬ 
plicitat. És una mena 
de blog, on només po¬ 
dem escriure anota¬ 
cions de 140 caràc¬ 
ters, com els SMS. 

La gent hi escriu el 
que fa, el que pensa, 
el que veu, amb la 
senzillesa de només 
haver d’escriure po¬ 
ques paraules: una 
frase, una sensació. 


A més, han simplifi¬ 
cat tant el servei, que 
des del mòbil propi un 
pot actualitzar la seva 
plana. 

Això ha fet que mi¬ 
lers de persones s’a¬ 
puntin al servei. Com 
que té tants usuaris, 
podem afegir els nos¬ 
tres favorits o fer cer¬ 
ques sobre temes con¬ 
crets. Per exemple, 


amb els esdeveni¬ 
ments de l’iran, la 
gent anava actualit¬ 
zant el Twitter amb 
informació d’última 
hora des del carrer. En 
desallotjaments de 
cases ocupades també 
s’han habilitat comp¬ 
tes al Twitter per re¬ 
transmetre en directe 
i amb immediatesa les 
accions policials. 


Twitter ens ofereix 
una forma senzilla de 
fer arribar informació 
als nostres coneguts 
enviant un simple mis¬ 
satge de 140 caràc¬ 
ters. 

Bernat Costa 


Imatge del logo del web. 


AHYS 

DE LLUITA 
AL CAIÏ11EI1 

o, J0VÍS 

Sants 


aj-5ants@hotmail.com 


hmm 



Vallespir 23 0EQ14 BCN 
tel. 934 911 94È 


F-rwf uctei pel cultiu 
d'exKcnor 


pel cultiu 
Hnteri™- 


Piurt de dutribucld 
d'«pFBlï monfariB 

MALaban. t mall 


«plüiü·s dtufcjriíti'íi 

[Kéeiiip i|3ii jatjoh 



QUIROMASSATGE 
I REFLEXOLOGIA 




Carrer Guadiana 30 

Nrl^ruils . '■«r.j·! i.| -- If: htr t'l 41T 


11 PflOTlEjm * pintr m 4 Q t 


«'W·W.u·K quiro çoTi 

T«il 679/04 975 
i Gj·u·.l· 59 bn 


























UN TOMB PEL 
DICCIONARI 


COTXE 

Hi ha moltes paraules que prenen 
el nom de ciutats, de zones geo¬ 
gràfiques o de països. Així, podem 
beure un xerès (nom d'una ciutat 
andalusa), abrigar-nos amb un 


jersei (nom d'una illa atlàntica) o 
canviar una bugia (nom d'una 
ciutat algeriana). El cotxe, un 
aparell ben comú del nostre 
temps, també té nom geogràfic. 
Sembla que, a partir del segle XVI, 

es coneixen uns carruatges de ca¬ 
valls fets a Cotx (Kósice, una ciu¬ 
tat d'Eslovàquia). Duien una pla¬ 
ca amb el nom de la ciutat que els 
fabricava i la gent els va anome¬ 
nar així. Fins i tot l'anglès ha in¬ 


corporat aquest mot i anomena 
coach i no car les carrosses. 


Text elaborat per 
en Jordi Esteban 


LA CANÇÓ RACÓ HISTÒRIC 


Que arribi 
l'estiu 


Farts de tant d’hivern 

fent-se fosc aviat i arraulits a casa. 

Sempre morts de fred 

tot i portar guants i passamuntanyes. 

Va dir un estornell, 

abans de marxar a terra desglaçada, 

s’ha acabat el mal temps 

i la primavera venia de cara. 

I sembla feta a mida per excitar les 
sensacions, 

per donar un toc de màgia a les coses 
d’aquest món. 

L’art de fer renéixer l’univers al seu voltant 
revifant idees i tot el temps per endavant. 

I tot i que és bonic i ens ve de nou 
amb la primavera no en tenim prou. 

Que arribi l’estiu, 
que sortirem de casa. 

Que arribi l’estiu, 
que arribi matiner. 

Que arribi l’estiu, 
i que treguin les terrasses. 

Que arribi l’estiu, 
les festes al carrer. 


El segrest dels lladres del pou (2a part) 


L’11 d’abril del 1848 
moltes de les campa¬ 
nes del pla de Barcelo¬ 
na tocaven a some¬ 
tent. Francesc Capar- 
rà, Francesc Solà, 
Bernat Capdevila i 
Joan Cros, algunes de 
les persones amb més 
poder al municipi de 
Sants, havien estat se¬ 
grestats per un grup de 
desconeguts. Aviat van 
sortir diversos grups 
dels Mossos d’Esquadra 
i de la Guàrdia Civil, 
dirigits pel comissari 
Josep Nicasi Milà, i es 
van inciar els escor¬ 
colls a diverses cases 
de Sants i Gràcia, en 
un primer moment 
sense cap resultat. 

El cas va estar de 
seguida en boca de to¬ 
thom i als diaris van 
començar a aparèixer 
testimonis de gent que 
assegurava que conei¬ 
xia els segrestadors. Va 
ser així com es van tro¬ 
bar les primeres pistes. 


Un dels clients del cafè 
on s’havia produit el 
segrest va comentar 
que creia haver vist un 
dels segrestadors a un 
domicili al carrer d’en 
Guàrdia de Barcelona. 
Aquest carrer, segons 
recull Joan Amades, ja 
era conegut com el 
«carrer de les conspi¬ 
racions», i segons sem¬ 
bla era on es reunia la 
plana major del movi¬ 
ment carlista durant la 
Guerra dels Matiners. 

Aviat es va registrar 
una casa al número 65 
de Sants, llogada a 
nom de Benet Roure, 
on es van trobar car¬ 
tutxos i documentació. 
Les peces començaven 
a encaixar. Es va dete¬ 
nir la dona del tal Be¬ 
net Roure, però aques¬ 
ta ho va negar tot. Va 
ser un nen de set anys, 
fill d’un dels segresta¬ 
dors, Esteve Surroca, 
qui va donar a les auto¬ 
ritats les primeres pis¬ 


tes importants. Benet 
Roure va ser detingut i 
es va descobrir el veri¬ 
table nom d’Esteve 
Surroca, Jaume Batlle. 

Llavors, els captius 
van ser trets de la mi¬ 
na on els havien ama¬ 
gat i recorrent part del 
camí descalços i amb 
els ulls embenats van 
ser duts a una masia de 
Badalona. Els van bai¬ 
xar a un pou i els van 
ficar en una cova sem¬ 
blant a un forn on van 
romandre uns quants 
dies. Allà, per fi, els 
segrestadors van indi¬ 
car la quantitat que 
volien com a rescat: 
7.000 unces; 2.000 de 
Francesc Solà, Bernat 
Capdevila i Joan Cros, i 
1.000 de Francesc Ca- 
parrà. Però segons re¬ 
cull Cros a les seves 
memòries, els segres¬ 
tats es van riure d’a¬ 
quelles pretensions i 
van oferir 100 unces 
per part de Cros, 50 


unces per part de Solà, 
25 per part de Capde¬ 
vila i 20 per part de Ca- 
parrà. Allò, pel que es 
veu, va enutjar molt al 
capitost dels bandits, 
que no va tornar a ne¬ 
gociar. Els segrestats 
van oferir llavors 500 
unces, que els segres¬ 
tadors van acabar ac¬ 


ceptant a contracor. 
Els van entregar plecs 
de paper i estris per 
escriure i els van de¬ 
manar que fessin les 
notes per als familiars, 
demanant els calés i 
amb les instruccions 
per fer el pagament. 

Agus Giralt 



FOGONS DE TEMPORADA 


N’hi ha que tant els és, 

han trobat bon lloc sota de la manta 

oblidant que els demés 

no sempre tenen roba per abrigar-se. 

Si les estacions 

van a poc a poc no caldrà que em frisi, 

tot anirà al seu temps, 

després de l’equinocci ja vindrà el solstici. 


Dijous Paella 


Pa amb tomàquet 


«Per sant Joan el blat 
al camp, per sant Pere 
el blat a l’era». Així de 
ràpid devien recol·lec¬ 
tar els nostres avant¬ 
passats el blat. El se¬ 
paraven de la seva clo- 
vella i era mòlt fins a 
obtenir-ne farina. Un 
cop fermentat amb 
una mica d’aigua i cuit 
havien obtingut el pa. 
El tomàquet va ser més 
tardà i va venir de l’al¬ 
tra punta de món, d’A- 
mèrica del Sud (el blat 
prové de l’Àsia Menor). 
La conjunció d’aquests 
dos magnífics ingre¬ 
dients ens dóna un dels 
nostres emblemes, 
l’entranyable pa amb 
tomàquet. Tot i no es¬ 
tar documentada, la 
versió més probable de 


l’invent va ser deguda 
a l’instint d’aprofita¬ 
ment de tot bon cata¬ 
là. Com estovar el pa 
sec que tinc sobrer? 
Amb l’excés de la colli¬ 
ta del tomàquet ma¬ 
dur! Seria molt bonic 
que l’invent fos nostre, 


però els andalusos van 
solucionar el mateix 
problema inventant-se 
el refrescant gaspatxo 
i els italians, amb les 
seves grandiloqüents 
pizzes. Tot i així, el 
nostre guanya el premi 
al millor berenar que 


ens regalaven les nos¬ 
tres àvies, el pa amb 
tomàquet de tota la vi¬ 
da, el nostre pa de ca¬ 
da dia. 

La recepta: 
el millor pa 
amb 

tomàquet 

INGREDIENTS 

Pa de pagès 
Tomàquet madur 
Oli d’oliva 
Sal 

All (opcional) 

ELABORACIÓ 

Primer cal tallar una 
bona llesca de pa, ben 
gruixuda. Si voleu un 
resultat sublim ara és 
el moment de torrar 
el pa i seguidament 
untar-hi un gra d’all. 
En qualsevol cas el 
més important és com 


untar el tomàquet. No 
cal que siguin de pen¬ 
jar (si trobeu un bon 
tomàquet madur) ni 
que els triturem per 
obtenir una massa te¬ 
òricament més suco¬ 
sa. Agafem mig tomà¬ 
quet amb els dits, un¬ 
tem tota la superfície 
del pa i no ens obli¬ 
dem d’untar la crosta, 
així també aprofitem 
la polpa del tomàquet 
que es desprèn en ras¬ 
car. Girem la llesca i 
repetim l’operació. 
Un xic de sal, un gene¬ 
rós raig d’oli, tot per 
les dues bandes i el 
resultat és impressio¬ 
nant. Com molt bé 
deia Pla, el menjar és 
un viatge de la memò¬ 
ria a la infància. 
Doncs que així sigui! 

Núria May Masnou 

En moviment 


El triomf de la 
partitocràcia 



A Catalunya i Aragó es conrea el 50% del blat de moro transgènic de tot Europa. INTERNET 


EL RACÓ DEL CASAL 


Efemèrides 
de l'El 


Casal Independentista de Sants 

L’any passat celebràvem el 40 ani¬ 
versari de la fundació del PSAN, 
que és la primera formulació po¬ 
lítica que combina la reivindica¬ 
ció de la independència per a to¬ 
ta la nació catalana, els Països Ca¬ 
talans, com a procés indestriable 
de la lluita pel socialisme. 

Aquest any toca recordar els 
30 anys de la configuració de 
l’Esquerra Independentista (EI) 
com un moviment polític amb 
voluntat d’enfrontar-se als estats 
opressors. La fundació dels Co¬ 
mitès de Solidaritat amb els Pa¬ 
triotes Catalans, una organització 
de suport als represaliats per 
l’Estat, i després la fundació de 
Terra Lliure van ser els principals 
catalitzadors del moviment po¬ 
pular que després esdevindria el 
Moviment de Defensa de la Terra, 
una experiència que va il·lusio¬ 
nar tanta gent com la que des¬ 
prés va decebre amb la divisió en 
dues faccions en la seva segona 
Assemblea Nacional l’any 1987 i 
dels lamentables fets del Fossar 
de les Moreres del 1988. 

Qui digui que recuperar la his¬ 
tòria és un exercici de lletraferits 
o de revenja oblida que és preci¬ 
sament el seu coneixement el 
que ens hauria de permetre no 
repetir els errors del passat. L’Es¬ 
querra Independentista d’avui ja 
ha pres el relleu i sembla haver 
après aquesta lliçó; per això des 
del Casal Independentista de 
Sants tenim clar que no volem un 
trencament com el del 1987 mai 
més, i que seguirem lluitant i 
llaurant el terreny perquè la feina 
feta per tota la militància del 
PSAN, dels CSPC i de Terra Lliure 
tingui continuïtat en les organit¬ 
zacions, els col·lectius i els casals 
que han vingut després, consoli¬ 
dant lentament però fermament 
un moviment capaç de bastir un 
projecte polític que ens permeti 
algun dia viure en uns Països Ca¬ 
talans lliures de tota opressió. 


La campanya de recollida de 
firmes per presentar la ini¬ 
ciativa legislativa popular 
(ILP) per una Catalunya 
Lliure de Transgènics va cul¬ 
minar amb el lliurament de 
106.000 signatures al 
Parlament l'agost del 2008. 

Es van sobrepassar les 
50.000 que estableix la llei 
de participació ciutadana. 

Joserra Olarieta 

Plataforma Som lo que Sembrem 

La iniciativa ha ensopegat amb l’opo¬ 
sició frontal dels grups parlamentaris 
de CIU, PP i PSC, els quals han res¬ 
post a la demanda popular tot pre¬ 
sentant esmenes a la totalitat per in¬ 
tentar vetar el debat parlamentari so¬ 
bre els eixos de la proposició de llei: 
la propagació dels conreus trans¬ 
gènics, l’etiquetatge d’aliments amb 
ingredients manipulats genèticament 
i el desenvolupament d’una recerca 
veritablement independent. 

Dades 

Els transgènics 

• Què són? 

Els transgènics són organismes 
vius als quals s’han introduït gens 
d’altres éssers. Per exemple, a la 
soja, patentada per Monsanto, se 
li ha introduït un gen d’un bacteri 
que la fa resistent als herbicides. 

• Efectes dels transgènics: 

> Medi: pèrdua de diversitat, de 
varietats de llavor locals i conta¬ 
minació genètica, entre d’altres. 

> Pagesia: reforç del monopoli i 
del domini de les multinacionals 
que patenten les llavors. 


DOBLE OBJECTIU 

Impulsada des de la pagesia, la inicia¬ 
tiva ràpidament va trobar ressò en 
sectors més amplis de la població fins 
a constituir una plataforma, Som lo 
que Sembrem, integrada per dife¬ 
rents col·lectius i individus dels àm¬ 
bits de la producció, el consum i la 
distribució de productes agrícoles de 
tot arreu de Catalunya. 

Des del principi, la plataforma ha 
tingut el doble objectiu d’aconseguir 
el suport social per presentar la ILP i 
de sensibilitzar la població catalana 
sobre les implicacions dels cultius i 
els aliments transgènics. Ha comptat 
amb la participació de fins a 300 per¬ 
sones fedatàries per poder recollir les 
signatures arreu del territori, i s’han 
fet més de 500 actes informatius i de¬ 
bats, tant a les universitats, els insti¬ 
tuts de recerca, els centres culturals, 
com als mercats, a peu de carrer, etc. 

INFORMES ESBIAIXATS 

El Parlament fins i tot va veure «ne¬ 
cessari» crear el CAPCIT, un òrgan 
d’assessorament del Parlament en 
ciència i tecnologia. Aquest òrgan, 
per la seva banda, va creure «necessa- 


> Salut: alguns estudis indiquen 
que poden tenir efectes al·lèr¬ 
gics, i algunes varietats porten 
gens de resistència a antibiòtics, 
amb el risc que això suposa. 

• On són? 

Consumim productes amb trans¬ 
gènics sense saber-ho, perquè no 
n’és obligat l’etiquetatge, i 
també els mengem a través del 
consum de carn, làctics i ous, 
perquè els pinsos amb què han 
estat alimentats els animals són 
transgènics. A més, a Catalunya i 
Aragó, es conrea més del 50% del 
blat de moro transgènic de tot 
Europa. 


ri» encomanar tres informes sobre el 
tema dels transgènics. Coneguts 
aquests tres informes, es pot dir que 
un, el de la Fundació Catalana per la 
Recerca, és asèptic (tracta sobre el 
que han dit altres CAPCIT dels parla¬ 
ments d’Europa); un altre, l’informe 
«científic» fet per l’Institut d’Estudis 
Catalans, és pobre i esbiaixat (a favor 
dels transgènics), i l’últim, fet pel 
Consell Català de la Comunicació 
Científica, és molt pobre i vergonyo- 
sament partidari dels transgènics. 

D’això en vam demanar comptes, 
perquè només es pot dir que hi ha 
coses (encara que siguin informes de 
personatges «prestigiosos») que no 
són admissibles, i encara menys si es¬ 
tan pagades amb diners públics. 

TRIOMF DE LA PARTITOCRÀCIA 

Finalment, al Parlament, el maig del 
2009 PSC, CiU, i PP, es van unir a l’ho¬ 
ra de presentar esmenes a la totalitat 
de la ILP. D’aquesta manera, i si tot 
segueix el curs esperable, en el debat 
a la totalitat en el ple del Parlament 
que tindrà lloc el 2 de juliol s’haurà 
acabat el viatge d’aquesta ILP sense 
que s’arribi a debatre al Parlament. 


Acabem de sortir d’unes elec¬ 
cions europees en les quals tots els 
partits grans s’han omplert la boca 
amb bones intencions de reflexió 
sobre la manca de participació po¬ 
pular. El cert, però, és que quan te¬ 
nen l’oportunitat real d’obrir les 
portes a aquesta participació, com 
en el cas d’aquesta ILP, les tanquen 
a la mateixa cara de la gent. 

Proposició de llei 

La ILP pretén activar el principi 
de precaució davant una qües¬ 
tió de risc sanitari i ambiental 
greu, per mitjà de quatre línies 
principals: 

• La Declaració de 
Catalunya com a zona lliure de 
transgènics. 

• La prohibició immediata 
dels cultius transgènics. 

• L’etiquetatge clar dels ali¬ 
ments que en el seu procés de 
producció utilitzen transgènics 
i els que no. 

• La moratòria al desenvolu¬ 
pament de transgènics a les 
nostres terres i la investigació 
dels seus efectes. 

Islamo òbia i exclusió social 



Manifestació al Raval per demanar la llibertat de les 11 persones empresonades arran de l’operació policial del gener del 2008. ARXIU 


Un estudi del 2004 constata¬ 
va que el 80% dels ciutadans 
de l'Estat espanyol qualifica¬ 
va els musulmans d'autorita¬ 
ris, un 57% com a violents i 
un 20% estava d'acord amb 
l'expulsió dels marroquins. 

Ester Rams 

Sants 


Aquestes dades reflecteixen el que s’ha 
anomenat islamofòbia, és a dir, l’hos¬ 
tilitat i la por sense fonament cap a l’Is¬ 
lam, i, en conseqüència, cap a les per¬ 
sones musulmanes. Una hostilitat que 
es tradueix en un tracte desigual i en 
l’exclusió de les esferes polítiques i so¬ 
cials. I malgrat que és evident que les 
persones musulmanes pateixen altres i 
diverses formes de discriminació, que 
vénen donades per la seva condició de 
migrants, podem dir que l’estigmatit- 
zació que es dóna sobre aquesta reli¬ 
gió agreuja la seva situació. 

UN NOU RACISME 

Es tracta d’un nou tipus de racisme, 
que ja no apel·la a la raça sinó a les di¬ 
ferències culturals i religioses; ente¬ 
nent que ens separen de manera inevi¬ 
table i per sempre i que dificulten la 
convivència. Aquestes idees, que sem¬ 
blen no tenir en compte que el contac¬ 
te entre cultures s’ha donat al llarg de 
tota la història de la humanitat, ocu¬ 
pen un lloc important en la política 
contemporània dominant i no les hem 
de veure com la manifestació d’un re¬ 
buig social d’una part de la població. 

Com defensen diversos autors, en¬ 
tre ells l’antropòleg Manuel Delgado, 
el nou racisme cultural és una fòbia so¬ 
cial induïda des de determinats centres 
de poder per justificar i afavorir l’exclu¬ 
sió i l’explotació de la població immi¬ 
grada en l’àmbit intern i el saqueig del 
petroli i dels recursos a escala mundial. 

LA CONSTRUCCIÓ DE LA POR 

L’any 2008 hi havia a Catalunya unes 
380.000 persones musulmanes. Es 
tracta d’una comunitat molt gran i di¬ 
versa, malgrat que això quedi invisibili- 


tatzat pels estereotips que s’associen a 
l’Islam. Aquesta religió se’ns presenta 
com incompatible amb els valors i les 
pràctiques socials autòctones i com 
una amenaça per a la nostra seguretat. 
Aquest darrer aspecte es veu reforçat 
pel context mundial post 11-S i 11- M, 
que insisteix en el principi de descon¬ 
fiança i prevenció securitària que cal 
adoptar respecte a la presència de mu¬ 
sulmans als països occidentals. 

Les lleis tenen un paper important 
en la definició de les condicions de vi¬ 
da i en la construcció de la imatge de la 
persona migrant. I les d’estrangeria 


'Rastros de DixarT 

Islamofobia y construcción del 
enemigo en la era post 11-S és el 
subtítol d’aquest llibre publicat 
per l’Editorial Virus. Centrat en 
les conseqüències de la islamofò¬ 
bia desfermada des dels atemp¬ 
tats de l’l 1 de setembre del 
2001, el llibre documental dedi¬ 
cat a Sebastià Salelles -advocat 
mort ara fa un any- recull arti¬ 
cles, entre d’altres, del presi¬ 
dent de la Junta Islàmica Catala¬ 
na, Abdennur Prado, del profes¬ 
sors de dret penal Inaki Rivera i 
d’antropologia Alberto López Bra- 
gados. 


mostren la migració com a problema 
que cal controlar, com si fos una inva¬ 
sió de l’Estat del benestar que posa en 
perill els serveis i drets dels autòctons. 

LLEIS D’EXCEPCIÓ 

D’altra banda, la llei antiterrorista 
-legislació d’excepció poc garantista 
amb els drets dels imputats- ha estat 
utilitzada àmpliament contra el nou 
terrorisme internacional. Entre els 
anys 2006 i 2007 s’han fet 327 deten¬ 
cions. Un 46% de les persones ha que¬ 
dat en llibertat sense càrrecs després de 
la detenció, i de les persones empreso- 


L’anàlisi de l’operació policial 
del gener del 2008 al Raval, que 
ha portat a la presó 11 ciutadans 
d’origen paquistanès i indi, ser¬ 
veix d’exemple per veure les 
pràctiques i els discursos amb 
què es construeix aquesta por a 
l’altre i que suposen una violació 
dels drets fonamentals de les 
persones musulmanes. Així, sota 
l’acusació (sense proves) de voler 
atemptar al metro de Barcelona, 
es criminalitza tota una comuni¬ 
tat. Davant d’això, Rastros de 
Dixan vol ser una denúncia i una 
resposta al judici paral·lel i l’es- 
tigmatització que estan patint 
aquestes persones i les seves 
comunitats. 


nades de forma preventiva només un 
10% (un 3% si comptem totes les de¬ 
tencions) tenen una sentència ferma. 

Les dades mostren una aplicació in¬ 
discriminada de la llei, cosa que trans¬ 
met una imatge de perill. Així, mentre 
les detencions són àmpliament retrans¬ 
meses pels mitjans de comunicació, 
mai es dedica ni un minut a parlar dels 
alliberaments. I això contribueix a 
mantenir aquesta comunitat atomitza¬ 
da, en la invisibilitat i en una situació 
que li dificulta la lluita per unes millors 
condicions socioeconòmiques, de re¬ 
coneixement i de mobilitat social. 



La ressenya 


LA BORDETA 
MON AMOUR 


El Bahia 
per al barri 

Comissió de Veïns de la Bordeta 

L’edifici que avui tots coneixem 
com el Bahia va ser la seu de l’anti¬ 
ga Lleialtat Santsenca, important co¬ 
operativa obrera del nostre barri. 

L’edifici del carrer Olzinelles, 
construït pels cooperativistes al 
principi del segle passat, va viure la 
seva glòria en el primer terç del se¬ 
gle XX, quan va ser focus d’ajuda 
mútua, de solidaritat, d’autoorgani- 
tació i de lluita social. La derrota del 
1939, després que la majoria dels 
seus socis morissin i s’exiliessin, va 
fer que la cooperativa caigués en 
mans de falangistes i nous arribistes 
que es van polir tot el patrimoni. 
Després, ja ho sabeu, l’immoble va 
acabar convertit en una sala de fes¬ 
tes, més tard, va ser okupat i fa uns 
dies, desallotjat. 

Ara, després d’una fosca opera¬ 
ció de requalificacions que val més 
no recordar, torna a ser, finalment, 
de propietat pública. L’Ajuntament 
n’és el nou i flamant propietari. Un 
edifici catalogat, de propietat públi¬ 
ca i amb unes parets assaonades de 
suor i sang obrera no pot tenir un 
destí anodí ni ens deixa indiferents. 
I és ben sabut que, malgrat la titula- 
ritat pública, corre el greu risc de 
convertir-se en unes oficines fos¬ 
ques, en un focus de burocràcia o 
en un dels típics edificis municipals 
on ningú sap què s’hi fa a dins. 

Volem, com a veïns de Sants, re¬ 
cuperar la Lleialtat Santsenca, no 
només com a propietaris, que ente¬ 
nem que ja ho som, sinó com a ges¬ 
tors, com a usuàries i com a creado¬ 
res d’un nou projecte social. Ens 
caldrà obrir, és clar, un intens pro¬ 
cés de debat, però se’ns passa pel 
cap crear una gran cooperativa sant¬ 
senca de consum, un espai de cul¬ 
tura obrera i un ateneu popular dig¬ 
ne del nostre barri. 

Un lloc que aspirem omplir de 
vida social, de cultura i de rebel·lia. 
Ara només cal conjurar-nos tots ple¬ 
gats i posar-nos a treballar per acon- 
seguir-ho. 





PROJECTES LISKAMM SL 


dfcssfiíiy (Tequlps etectrònlcs 
TeL 93 162 44 23 




DEMANEU HORA 

Plaça D Osca 7-11 Local 4 
08014 BARCELONA 

Tel. 93 298 83 35 


associació cultural El Raval 


■ honri: 

matins, dídinartsa 
dwe·hdrís.tfe 10.30 aUh 
laidas, de dilluns a 
diable de 17a21h 


c/de la Cera 1 bis OflOOI Barcelona 


Tel: &3 329 ÜG43Fax:93 3290S5S 

eikskaf@pangea. 0 r 3 


directa 

A la venda al barri 

Cultura 


Música a 

l’abast de tothom 



Partit de la UE de Sants contra la UD Viladecans el maig passat. FLICKR UE SANTS 

La UE de Sants, a 
Primera Catalana 


L'Escola de Música Ressons 
engegarà el proper curs el 
projecte Música a l'Abast. La 
iniciativa té la intenció d'a¬ 
propar la música a totes 
aquelles persones que, pel 
fet de patir algun tipus de 
discapacitat, no tenen accés 
a l'escola artística. 

Agus Giralt 

Sants 


Nascuda fa quatre anys com a projec¬ 
te dins de l’Escola Proa, fins ara l’Es¬ 
cola de Música Ressons ha portat la 
música als alumnes de l’escola, mit¬ 
jançant classes extraescolars, i a la 
resta de la gent del barri. El proper 
curs encara es vol fer un pas més cap 
endavant amb un nou projecte musi¬ 
cal: Música a l’Abast. 

Inspirat en les community music, 
comunitats musicals que fa anys que 
funcionen a Anglaterra apropant la 
música a col·lectius que sovint són 
marginats del seu coneixement o, 
senzillament, del seu gaudi, el pro¬ 
jecte vol ser més que uns simples ta¬ 
llers per aprendre llenguatge musi¬ 
cal. Queralt Prats, responsable del 
projecte, assenyala: «Volem oferir a 
tothom la possibilitat de participar 
en projectes musicals. A tothom li 
agrada la música i tothom hi pot 
aportar alguna cosa». 

Tot i que aquí aquest tipus d’ini¬ 
ciatives encara són molt poc habi¬ 
tuals, ja han demostrat la seva vàlua 
en altres societats com l’anglesa. 
Com ens explica Prats, ella mateixa 
va conèixer les community music , el 
seu funcionament i els seus benefi¬ 
cis. Allà va treballar amb sords i gent 


amb altres discapacitats. En tornar, 
va decidir endegar aquesta iniciativa 
al nostre barri. 

Segons els mateixos organit¬ 
zadors, aquest tipus de treball amb 
música aporta grans beneficis a cada 
participant i a cada agrupació, ja que 
els facilita la comunicació, la socia¬ 
lització, el gaudi i l’aprenentatge de 
la música de manera totalment 
vivencial. 

El projecte, que està obert a treba¬ 
llar amb entitats o grups ja existents, 
s’adaptarà a les diferents condicions 
de cada entitat o situació. Es faran 
sessions setmanals o quinzenals lide- 
rades per dos o tres artistes, les quals 
estaran pensades per fer participar i 
experimentar tothom en l’àmbit mu¬ 


sical. Els grups treballaran de mane¬ 
ra interdisciplinària, aprofitant els 
coneixements que els alumnes pu¬ 
guin tenir. «Pretenem treballar a par¬ 
tir dels àmbits o coneixements que ja 
tinguin. Per exemple, musicant lle¬ 
tres d’ells mateixos o utilitzant pin¬ 
tures d’aquells que pintin com a ba¬ 
se per a la creació músical», ens co¬ 
menta la responsable de la iniciativa. 

Amb vista al proper curs, ja hi ha 
cinc grups diferents de treball, entre 
els quals es podrà trobar gent amb 
afectacions diverses com ara els 
sordcecs, els adults amb esquizofrè¬ 
nia i els infants amb paràlisi cerebral. 


Més informació: 
www.ressons.cat 


L'equip de futbol del barri, la 
UE de Sants, ha aconseguit 
l'ascens a la Primera Divisió 
Catalana. L'emoció es va 
mantenir fins al final, ja que 
es depenia d'altres equips 
per assegurar-se la plaça 
desitjada. 

Agus Giralt 

Sants 


Gràcies al segon lloc aconseguit 
aquesta temporada i a la combina¬ 
ció dels resultats de la resta de ca¬ 
tegories, la Unió Esportiva de Sants 
ha aconseguit l’ascens a Primera 
Catalana. 

Després de la derrota del Santfe- 
liuenc davant el Torreforta, la Unió 
Esportiva de Sants va quedar en se¬ 
gon lloc a la classificació del grup 2 
de la Territorial Preferent. Amb 
aquest resultat, el Sants es mante¬ 
nia a cinc punts del tercer en la 


classificació (el Santfeliuenc). Així 
doncs, el Sants es jugava l’ascens a 
Primera Catalana amb el segon clas¬ 
sificat del grup 1, la UD At Grama- 
net Milan. 

L’ascens no es va deicidir fins a 
l’última jornada, ja que hi havia di¬ 
versos equips que encara podien 
optar a la segona plaça d’aquest 
grup, però a causa dels moviments 
a les divisions superiors (Primera 
Catalana, Tercera Divisió, Segona B, 
etc.) el Sants va accedir directa¬ 
ment a Primera Catalana gràcies al 
seu segon lloc. 

Ara, la junta i els tècnics hauran 
de decidir com enfocar la propera 
temporada a la nova categoria, una 
temporada que, a banda de l’as¬ 
cens, planteja noves incògnites. 
Fins al Nadal el club no es podrà 
traslladar a les noves instal·lacions 
del carrer Energia. Per això, la 
Junta encara es planteja si l’equip 
jugarà al camp de la Magòria o si ho 
farà al camp de la Bàscula. 



tl mostrador 


A ra fa uns mesos, en el marc 
d’unes jornades sobre eco¬ 
nomia social, el catedràtic 
d’economia de la UB Enric 
Tello, parlava de tres possi¬ 
bles escenaris de futur en l’actual si¬ 
tuació de crisi. El primer era que l’e¬ 
conomia entrés en un cicle de defla- 
ció-depressió, una espècie de cercle 
viciós entre una inflació negativa i un 
creixement econòmic negatiu. El se¬ 
gon era que es donés una situació 
d’estanflació, un terme que descriu 
una economia estancada però que tot 
i així pateix un increment de l’IPC, i 
que fa de mal solucionar amb políti¬ 
ques econòmiques convencionals. I 
el tercer, més aterridor encara, era 
quelcom així com l’ensulsiada total 
del sistema econòmic tal i com el co- 


El coopera¬ 
tivisme 
i les xarxes 
socials 


Cooperativa Germinal 


neixem avui dia, amb tots els proble¬ 
mes socials a gran escala que se’n 
derivarien. 

En un possible escenari d’esfon¬ 
drament com aquest -que dins 
l’actual incertesa socioeconòmica 
global no és tan esbojarrat-, és lògic 
pensar que la necessitat de supervi¬ 
vència podria fer sortir el pitjor de 
moltes persones, i acabar des¬ 
embocant en una perillosa situació de 
caos social. Però un context així tam¬ 
bé pot treure el millor de les perso¬ 
nes per ajudar-se mútuament i col·la¬ 
borar per tirar endavant. Això sí, per¬ 
què aquesta resposta social positiva i 
constructiva sigui possible, cal que ja 
existeixin xarxes socials de confiança 
sòlides i arrelades als barris i als po¬ 
bles, i que una part prou gran de la 


ciutadania estigui mínimament avesa¬ 
da a un tarannà més cooperatiu que 
no pas competitiu. 

I això és, entre altres coses, el que 
promou el moviment del cooperativis¬ 
me. Des de les cooperatives de treball 



o de consum ecològic fins a les coope¬ 
ratives de crèdit o habitatge, aquest 
model d’organització permet tirar en¬ 
davant projectes socials, culturals, 
econòmics i productius de tot tipus. 
Projectes que fomenten una redistri¬ 
bució més justa de la riquesa, una ma¬ 
jor participació i democràcia en la pre¬ 
sa de decisions, i la creació de xarxes 
socials i d’una nova cultura del benes¬ 
tar col·lectiu basada en la cooperació 
davant l’individualisme i la competiti¬ 
vitat imperants en la nostra societat. 

Aquest juliol se celebra la la Setma¬ 
na d’Economia Cooperativa a Barcelo¬ 
na, i el dia 4, a Sants, es farà la 87a edi¬ 
ció del Dia Internacional del Coopera¬ 
tivisme. Dues ocasions immillorables 
per aprendre, compartir, i promoure 
aquest moviment al nostre país! 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



Imatge d’un correfoc a la ciutat de Barcelona. INTERNET 


El debat sobre el foc 
arriba des d’Europa 


La Directiva europea del foc 
ha encès els ànims de les 
colles de diables i bèsties de 
foc que veuen reduïda o fins i 
tot suprimida una tradició de 
més de 800 anys d'història 
que caracteritza la cultura 
catalana. 

Mercè Esteban 

Sants 


La directiva és una normativa comuna 
desenvolupada per tots els estats 
membres de la Unió Europea (UE) 
que funciona com una norma jurídica 
de compliment obligat per als estats 
membres, els quals l’han de redactar 
donant-li forma jurídica d’acord amb 
el dret nacional i intern de cada estat. 

En el cas de la Directiva del foc, ini¬ 
ciada ja fa més de dos anys, cal remar¬ 
car que sorgeix de l’interès de renovar 
la regulació, la comercialització i l’ús 
dels productes pirotècnics dins de la 
UE. Es pretén que entri en vigor el 4 
de juliol del 2010 i és per això que 
l’Estat espanyol ha de tenir adaptades 
les seves lleis en funció de les direc¬ 
trius marcades per aquesta directiva 
abans del 4 de gener del mateix any. 


EL CONFLICTE 

Un dels objectius principals d’aques¬ 
ta directiva és el de vetllar per «un ni¬ 
vell alt de protecció de la salut huma¬ 
na i de la seguretat i protecció dels 
consumidors, així com dels usuaris 
professionals finals». És dins d’aquest 
propòsit on han sorgit controvèrsies, 
ja que algunes de les mesures de se¬ 
guretat proposades sembla que fa¬ 
rien impossible continuar duent a 
terme moltes de les festes on el foc 
apareix com a protagonista, pròpies 
de la cultura mediterrània. 

L'apunt 

Sobre la Directiva 
europea del foc 

la burxa ha parlat amb la Colla 
de Diables Keresus. Ells són d’un 
poble petit (Santa Coloma de 
Queralt), però s’han pres la notí¬ 
cia molt malament, «igual que 
els pobles grans», diuen. A conti¬ 
nuació us reporduïm les refle¬ 
xions sorgides de la conversa. 

«La llei és igual per a tothom. 
La Unió Europea (UE) fa les lleis 
i cada país les ha d’adaptar. El 
problema d’aquí és que els polí¬ 
tics no s’han mogut, i és més 


Concretament, l’aplicació de la 
nova llei comportaria la impossibili¬ 
tat de fer activitats pirotècniques, 
com per exemple els correfocs, sen¬ 
se establir unes distàncies, ara per 
ara inconcebibles, entre els actuants 
i el públic: només seria possible dur 
a terme aquestes celebracions en 
grans avingudes. Pel que fa a les co¬ 
lles infantils, la normativa les exclou 
pràcticament d’una tradició amb 
més de 800 anys d’història. També 
els ajuntaments petits es veuen afec¬ 
tats: haurien de fer despeses de més 


culpa dels polítics d’aquí que no 
pas dels d’Europa. 

Davant d’aquesta situació, és 
innegable que la coordinació és 
primordial, i aquesta s’ha dut a 
terme amb la Federació de 
Diables i Dimonis de Catalunya, 
l’Associació de Bestiari Popular, 
les colles centenàries, la Patum 
de Berga, trabucaires, etc., tot 
el que és el món del foc a 
Catalunya. Hi ha hagut una coor¬ 
dinació plena. Pel que fa a la 
resta de Països Catalans, el tipus 
d’agrupació és diferent. Els que 
ho tenen més fotut són els de la 
Catalunya Nord perquè no els 


de 12.000 euros perquè els caldria 
contractar personal especialitzat per 
programar actes pirotècnics com els 
castells de foc. 

Finalment, s’eliminarien les tra¬ 
ques de més de 120 decibels, fet que 
impediria celebrar actuacions tan 
pròpies com ara les mascletades, la 
Patum i l’Aquelarre de Cervera, entre 
moltíssimes d’altres. 

Pep Martí, president de la Federa¬ 
ció de Diables i Dimonis de Catalu¬ 
nya, afirma: «Nosaltres som cons¬ 
cients que amb l’entrada en vigor de 
la Directiva no podrem celebrar les 
festes com fins ara. Ens hi haurem 
d’adaptar, però dins d’un marc ac¬ 
ceptable perquè puguem fer les nos¬ 
tres actuacions. Si no trobem aquest 
marc no podrem seguir amb l’activi¬ 
tat que hem fet durant segles, per¬ 
què la normativa no ens la prohi¬ 
beix, però hi posa unes mesures que 
la fan inviable». 


defensarà ningú. En el cas del 
País Valencià, el PP ha estat qui 
ha fet una defensa més clara per 
qüestions polítiques implicades 
en les falles. En canvi, al 
Principat els partits polítics no 
han fet res, han hagut de ser les 
federacions i els col·lectius qui 
es posessin en marxa.» 

Alguns sectors han manifestat 
que Europa té la voluntat d’eli¬ 
minar la cultura popular, però la 
colla diu que «la UE vol evitar els 
riscos que suposa la venda de 
material pirotècnic, que és una 
qüestió de seguretat i no té res a 
veure amb les tradicions». 


EL Gi6 de 
Barcelona 



En el número 111 de la revista 
Carrer, editada per la FAVB, 
trobem un interessant reportatge 
sobre el G16 de Barcelona. Són un 
grup de 16 presidents -tots 
homes- de diverses entitats de la 
ciutat que es reuneixen periòdica¬ 
ment per fer una tertúlia. Una 
mena de federació de caire 
elitista i burgès. 

Josep Fèlix Bentz 

Real Círculo Artístico de 
Barcelona 

Josep Manel Puente i 
Pubill 

Centre Excursionista de 
Catalunya 

Albert Agustí 

Real Club de Tenis de 
Barcelona 

Salvador Alemany 

Cercle d'Economia 

Fèlix Millet 

Orfeó Català 

Baldiri Ros 

Institut Agrícola Català Sant 
Isidre 

Sebastià Millans Rosich 

Club Natació Barcelona 

Borja García Nieto 

Círculo Ecuestre 

Daniel Sànchez Lliure 

RCD Espanyol 

Joan Rosell 

Foment del Treball Nacional 

Miquel Valls 

Cambra del Comerç de 
Barcelona 

Joan Laporta 

Futbol Club Barcelona 
Oriol Bohigas 
Ateneu Barcelonès 

Juan Àngel Calzado de 
Castro 

Real Club de Polo de Barcelona 

Sebastià Salvadó 

RACC 

Joaquín Calvo Jaques 

Círculo del Liceu 


Buscofereixo 


Et presentem la XIS (Xarxa 
d'Intercanvi de Sants), veïnes i 
veïns units per crear una alter¬ 
nativa de consum al barri. 

En vols formar part? 


Adreça't a: 

www.intercanvis.sants.org 

intercanvisants.entodas- 

partes.net 

intercanvisants@gmail.com 


INTERCANVI DE TEMPS 


_ 

APROFITAMENT D’OBJECTES 


OFEREIXO 

Tasques casolanes (cuinar, 
ajudar a la neteja, etc.): 


lalia@mesvilaweb.cat 


Arranjaments de costura: 
Classes d'escacs: 


Fran, 667 258 752 


BUSCO 

Classes de guitarra (nivell 
bàsic): 

Arranjaments d'electricitat i 
pintura: 


Classes d'anglès: 


OFEREIXO 

Làmpares, armari, teclat 
d'ordinador, impressora: 


mireiapui@gmail.com 


Tot tipus de material 
informàtic: 


Ateneu Llibertari de Sants de 
dilluns a divendres (19-22 Ti) 



BUSCO 

Cuina de butà: 


mireiapui@gmail.com 


letialmo@hotmail.com 


Bicicleta: 

Llibres i pel.lis en DVD o VHS: 


tonijunyent@hotmail.com 


Bici plegable: 

ASSUMPTA ALBÀ RICART: 

«El que es fa 
amb l’avortament 
no és tolerable. 
Abans que res 
s’ha de respectar 
la persona» 


El full del calendari de 
l'Institut Català de les Dones 
del mes de juliol està il·lustrat 
amb la fotografia d'aquesta 
veïna del barri. «Veïnes, ciuta¬ 
danes» és el nom del projecte, 
que pretén ser un reconeixe¬ 
ment a la lluita de les dones 
durant les últimes dècades del 
franquisme. 

Jordina Sànchez Amat 

La Bordeta 


tracte entre homes i dones, i vam co¬ 
mençar a demanar que ens donessin 
lots, per exemple, tal com els dona¬ 
ven als homes, i coses d’aquest estil. 

Per què vas triar la Bordeta per 
viure? 

Vaig viure a altres llocs abans, però 
havia sentit a parlar molt de Sant Me- 
dir, i volia estar a aquesta zona. Sabí¬ 
em que era una parròquia molt avan¬ 
çada, que durant molt temps hi havia 
hagut un grup d’ajuda als presos: els 
portaven menjar, els visitaven, etc. 
Era una zona amb molt moviment, 
fins i tot hi havia una multicopista... 


Què et va fer deixar Vilanova i la 
Geltrú? 

El meu pare tenia una merceria, i a ca¬ 
sa volien que tota la família hi treba¬ 
llés. Però a Vilanova érem un grup de 
gent que fèiem xerrades, organitzà¬ 
vem activitats diverses, i jo era del 
Front Obrer de Catalunya. Al nostre 
entorn hi havia capellans molt avan¬ 
çats que ens van espavilar. Tot plegat 
em va ajudar a tenir més inquietuds. 
Una vegada va venir una treballadora 
social i em va interessar molt la seva 
professió, i amb 25 anys vaig decidir 
venir a estudiar per ser assistenta so¬ 
cial. Ara suposo que amb els trans¬ 
ports que hi ha no m’hauria traslla¬ 
dat. Però és que, a més, treballava de 
nit per poder estudiar de dia. 

Llavors ja vas promoure mobilitza¬ 
cions per denunciar discrimina¬ 
cions envers les dones. 

A l’empresa tèxtil on treballava, al Po¬ 
blenou (on aparentment eren molt 
progrés ) hi havia molta desigualtat de 


«Vaig venir a 
viure a prop de 
Sant Medir 
perquè era una 
parròquia molt 
avançada» 

Precisament la primera feina com 
a assistenta social va ser a Sant Me¬ 
dir. Què hi feies? 

Venia gent amb necessitats. Calia re- 
formular com es gestionava el treball 
de beneficència. Em vaig quedar sor¬ 
presa perquè venia molta gent a ofe¬ 
rir la seva col·laboració. Llavors vam 
començar a fer coses col·lectives, com 
ara colònies. Hi havia mares que co¬ 
mençaven a treballar, i que no sabien 
què fer amb les criatures, així que 
també vam muntar un casal. 


Vinyeta 






L’Assumpta és una de les 12 dones homenatjades per l’Institut Català de les Dones. (JSA) 


Va ser quan vam iniciar les escoles 
bressol, però no sabíem quina accep¬ 
tació tindrien, així que vam fer en¬ 
questes per valorar-ho. La gent podia 
permetre’s pagar-ho perquè fèiem la 
feina de forma voluntària. Després de 
set anys, però, vaig anar-me’n a treba¬ 
llar a l’Hospital de Bellvitge, on vaig 
estar.-m’hi fins la jubilació. 

També vas participar en la funda¬ 
ció del Centre Social de Sants. 

Com que a Sant Medir hi treballava 
poques hores vaig poder col·laborar 
amb el Centre Social, també. Vaig co¬ 
mençar participant amb el tema urba¬ 
nístic. Des d’allà ens vam mobilitzar 
pel salvament d’espais per a serveis 
públics, l’explosió de gas mortal que 
hi va haver al carrer dels Rajolers, etc. 
També vaig estar al grup d’ecologia, 
ara farà deu anys, amb què fèiem ex¬ 
cursions, vam oposar-nos a la cons¬ 
trucció de la incineradora de la Zona 
Franca, fèiem campanyes pel reciclat¬ 
ge, quan encara no hi havia conscièn¬ 
cia en aquest àmbit, etc. Però segura¬ 
ment va ser amb el grup de dones 
amb el qual m’he sentit més identifi¬ 
cada. Em va donar molt creixement, i 
l’amistat encara continua. 

En què consistia el Moviment de 
Dones Democràtiques, del qual 
vas ser membre? 

Quan van començar a agafar molts 
homes de CCOO, perquè entre altres 
coses hi havia un xivato, les dones 
ens vam organitzar per donar-nos su¬ 
port mutu. Era important no estar aï¬ 
llades. Al meu home el van agafar, 
també. Quan es va aconseguir fer una 
concentració de tots els partits polí¬ 
tics, que es va fer a Torre Baró, també 
en van agafar molts. 


«Amb altres 
dones del barri 
vam muntar-hi les 
primeres escoles 
bressol» 

Des del grup de dones del Centre 
Social tractàveu temes de sexuali¬ 
tat, Tavortament, etc., que llavors 
eren molt delicats. Quina va ser la 
resposta al barri? 

En aquell moment també va comen¬ 
çar a haver-hi més llibertat sexual, i la 
gent s’hi va llençar bastant. Cada barri 
tenia un dia a la setmana, que anava 
variant, per informar sobre l’avorta¬ 
ment. Era una cosa horrorosa, avor¬ 
tar. I sabies que era una qüestió de di¬ 
ners, perquè moltes d’elles si hagues¬ 
sin tingut diners haurien pogut 
avortar. Una vegada va venir una noia 
de Granada, fins i tot, per informar- 
se. No es tenia cap tipus de prepara¬ 
ció. Una vegada va venir la dona del 
[senyor] Dexeus per parlar del DIU. 

Durant una visita del Papa, vam sor¬ 
tir a fer pintades. Posàvem: «Si el Papa 
estuviera casado, el aborto seria sa- 
grado». I mira que sóc catòlica, però el 
que es fa amb aquest tema no és tole¬ 
rable. S’ha de respectar la persona 
abans de manar el que un creu. Fa rà¬ 
bia que algú imposi una cosa als que 
no pensen com ell. Per què els bisbes 
han de tenir tanta influència? No pot 
ser que es torni a dir que la sexualitat 
és només per parir, és horrorós. 

També informàvem sobre el divor¬ 
ci. Era molt dur: si una se separava no 
només ho feia del marit, també per¬ 
dia la vida social (no estava ben vist 
separar-se), i això costava molt. 



COOPERATIVISME 

Fira de cooperatives del 
barri i exposició històrica: 
«Memòra cooperativa a Sants» 


Presentació projecte Barri 
Cooperatiu 

«L'actualitat de les coope¬ 
ratives: reptes i perspectives» 

Vídeo fòrum: documen¬ 
tals i curts d'experiències coope¬ 
ratives d'arreu 

Ruta històrica del coope 
rativisme a Sants 



Mercat d'intercanvi de 
Sants i presentació de la Xarxa 
d'Intercanvi de Sants 

Presentació de Modul- 
ark.net. Joc didàctic 
ESM Com es constitueix una 
cooperativa de consum 



[Lloc: Ateneu Llibertari de Sants] 


[DISSABTE 11 de juliol] 
18.00 | 


[DIVENDRES 3 de juliol] 
i8 oo | 

[Lloc: Ateneu Llibertari de Sants] 


[DISSABTE 4 i DIUNEMGE 5 de 
juliol] 

17.001 


[DISSABTE 4 de juliol] 

11.001 

[DISSABTE 11 i 18 de juliol] 

18.00 | 

[DISSABTE 25 de juliol] 

10.00 | 

[Lloc: Centre Social de Sants] 


[DIJOUS 9 i DIVENDRES 1 o de 
juliol] 

19.30 


web! 


Com fer fàcilment la teva 

CAN VIES Jocs Florals, 42 ] [ CENTRE SOCIAL DE SANTS Olzinelles, 30 [ CASAL INDEPENDENTISTA Premià, 31 ] [ ESPAI OBERT Violant d’Hongria, 71 ] f LA CIUTAT INVISIBLE Riego, 35 [ TERRA D’ESCUDELLA Premià, 20 ] 
TETERIA MALEA Riego, 16 ] [ PIM PAM FILMS Valladolid, 25 ] CASTELLERS DE SANTS Vallespir, 28 www.borinots.cat ] [ DIABLES DE SANTS www.diablesdesants. org ] [ATENEU LLIBERTARI Maria Victòria, 10 ] 





























































